

 **I.GIMNAZIJA OSIJEK**

 **Županijska 4,**

 **31000 Osijek**

 **TEL: (031)200-699, FAX: (031)200-698**

 ured@gimnazija-prva-os.skole.hr, www.gimnazija-prva-os.skole.hr

KLASA: 112-02/23-01/5

URBROJ: 2158-37-01-23-01

Osijek, 27. rujna 2023.g.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10., 105/10., 90/11.,5/12., 16/12. , 86/12., 126/12., 94/13, 152/14., 7/17., 68/18., 98/19., 64/20., 151/22.), te sukladno Pravilniku o radu I. gimnazije Osijek i Pravilniku o načinu i postupku zapošljavanja u I. gimnaziji Osijek, ravnatelj I. gimnazije Osijek raspisuje

**NATJEČAJ**

**za radno mjesto**

***Voditelj/ica računovodstva*** – određeno vrijeme s punim radnim vremenom, zamjena (40 sati tjedno) – 1 izvršitelj

**Mjesto rada**: I. gimnazija Osijek, Županijska ulica 4.

***UVJETI***:

*Prema Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126./12., 94/13., 152/14., 7/17., 68/18-, 98/19., 64/20., 151/22.).*

*Uz opće uvjete za zasnivanje radnog odnosa potrebno je ispuniti i posebne uvjete iz članka 9. Pravilnika o radu I. gimnazije Osijek:*

* *Završen diplomski studij ekonomije, odnosno poslijediplomski specijalistički studij ekonomije*
* *Preddiplomski sveučilišni studij ekonomije, odnosno stručni studij ekonomije – računovodstveni smjer*
* *1 godina radnog iskustva na poslovima proračunskog računovodstva u školskoj ustanovi*

*Zapreke za zasnivanje radnog odnosa u školskoj ustanovi propisane su člankom 106. Zakona o odgoju i obrazovanju u osnovnoj i srednjoj školi.*

***ROK*** **za podnošenje prijava je** **8 dana** od dana objave natječaja na mrežnoj stranici i oglasnoj ploči I. gimnazije Osijek te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu
* dokaz o odgovarajućoj vrsti obrazovanja
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje) ne starije od dana objave natječaja,
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja).

Isprave se prilažu u neovjerenoj preslici, koje nakon završetka natječaja Škola ne vraća kandidatima. Izabrani kandidat je obvezan dostaviti Školi izvornike isprava ili ovjerene preslike od strane javnog bilježnika prije zaključivanja ugovora o radu.

U prijavi na natječaj kandidati trebaju navesti osobne podatke – ime i prezime, adresu prebivalište odnosno boravišta, naziv radnog mjesta na koje se kandidat prijavljuje.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **I. GIMNAZIJA OSIJEK, ŽUPANIJSKA ULICA 4, 31000 OSIJEK., s naznakom: „za natječaj za radno mjesto voditelj/ica računovodstva“**.

**Nepravodobne i nepotpune prijave neće se razmatrati.**

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima

prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92., 57/92., 77/92., 27/93., 58/93., 2/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji su pravodobno dostavili potpunu prijavu sa svim prilozima i ispunjavaju uvjete natječaja, dužni su pristupiti vrednovanju kandidata sukladno Pravilniku o načinu i postupku zapošljavanja u I. gimnaziji Osijek. Obavijest i upute prijavljenim kandidatima za vrednovanje bit će objavljena na mrežnoj stranici Škole <http://www.gimnazija-prva-os.skole.hr/natjecaj> najmanje tri dana prije održavanja vrednovanja.

Kandidat koji nije pristupio vrednovanju - više se ne smatra kandidatom.

O rezultatima natječaja kandidati će biti obaviješteni na mrežnoj stranici I. gimnazije Osijek <http://www.gimnazija-prva-os.skole.hr/natjecaj> u roku do 15 dana od dana donošenja odluke o izboru kandidata.

Podnošenjem prijave na natječaj kandidat **daje izričitu privolu** I. gimnaziji Osijek da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Natječaj je objavljen na mrežnim stranicama i oglasnim pločama I. gimnazije Osijek i Hrvatskog zavoda za zapošljavanje,* ***dana 27. rujna 2023. godine i traje do 5. listopada 2023. godine.***

Ravnatelj

Ivan Čelebić, prof.